Rrezikohet marrëveshja BE-Turqi për migrantët
Ligjvënës evropianë kërcënojnë për t’i vënë veton marrëveshjes, si rezultat i shqetësimeve për të drejtat e njeriut.
Të dhënat e Bashkimit Evropian tregojnë se rreth 26 mijë migrantë arritën në ishujt grek gjatë marsit, më pask se gjysma gjatë muajit shkurt. BE thotë se marrëveshja me Ankaranë po funksionon. Frans Timmermans është Nënpresident i Komisionit Evropian: Turqia thotë se është në rrugën e duhur për të përmbushur kriteret e kërkuara nga Evropa, duke këmbëngulur se heqja e vizave është pjesë e panegociueshme e marrëveshjes. Por në Gjermani, analistët thonë se frika mbi një valë azilkërkuesish kurdë nga Turqia po e nxit mbështetjen për protestat kundër imigracionit. Ndezja e konfliktit mes rebelëve kurdë dhe qeverisë turke po i rëndon këto shqetësime, por janë të gabuara, thotë Ibrahim Sirkeci me Universitetin Regents: Ndërsa partitë e djathta mund të përfitojnë nga droja e migrantëve, disa ligjvënës në Bruksel kanë kërcënuar se do ta bllokojnë marrëveshjen me Turqinë mbi shqetësimet për të drejtat e njeriut. Amnesty International e akuzon Ankaranë se po kthen në Siri me dhunë qindra refugjat të paregjistruar. John Dalhuisen me Amnesty International foli për Zërin e Amerikës: Por nuk janë vetëm të drejat e refugjatëve në qendër të vëmendjes. Kritikët thonë se të drejat themelore po shkelen. Prokurorët kanë hapur mbi 1 mijë çështje kundër njerëzve për fyerje ndaj presidentit Recep Tayyip Edogan që nga 2014. Fituesi i Çmimit Nobel Orhan Pamuk foli të martën: Profesori Ibrahim Sirkeci thotë se veprimet e Evropës bien ndesh me parimet e Brukselit: Edhe pse Evropa po përpiqet të mbyllë një rrugë, një tjetër po zgjerohet me shpejtësi. Dhjetëra mijëra migrantë kanë kaluar nga Libia për në Itali gjatë javëve të fundit, ndërsa priten më shumë me ardhjen e verës dhe detërave më të qetë.